काठमाडौ, जेष्ठ २७ - हिजोआज नेपालमा सामाजिक सञ्जाल 'फेसबुक'मा रमाउनेहरूको संख्या बढ्दो छ । सबै वर्ग र उमेर समूहका व्यक्ति फेसबुकमा अकाउन्ट खोलेर सूचना आदान-प्रदान गरिरहेका हुन्छन् । हुन पनि फेसबुकमा अकाउन्ट खोलेपछि धेरै पुरानो र टाढाका साथीहरूसँग भेट त हुन्छ नै । साथै फेसबुकका माध्यमबाट एकैचोटी धेरै जनाकहाँ छिटो सूचना र आफ्ना विचार बाँड्न सकिन्छ । यसले गर्दा फेसबुकले सबैलाई लोभ्याएको हुनसक्छ । तर नेपालमा केही युवायुवतीले भने फेसबुकको दुरुपयोग गर्ने गरेका छन् । अझ महिलालाई नकारात्मक सन्देश प्रवाह गरी निरुत्साहित पार्ने गरेका छन् ।
